CELEX: 62010CN0609
Language: hu
Date: 2010-12-23 00:00:00
Title: C-609/10 P. sz. ügy: A Törvényszék (hetedik tanács) által a T-474/08. sz., Dieter C. Umbach kontra Európai Bizottság ügyben 2010. október 21-én hozott ítélet ellen a Dieter C. Umbach által 2010. december 23-án benyújtott fellebbezés

19.3.2011   
            
            
               HU
            
            
               Az Európai Unió Hivatalos Lapja
            
            
               C 89/8
            
         A Törvényszék (hetedik tanács) által a T-474/08. sz., Dieter C. Umbach kontra Európai Bizottság ügyben 2010. október 21-én hozott ítélet ellen a Dieter C. Umbach által 2010. december 23-án benyújtott fellebbezés
   (C-609/10 P. sz. ügy)
   2011/C 89/16
   Az eljárás nyelve: német
   
      Felek
   
   
      Fellebbező: Dieter C. Umbach (képviselő: M. Stephani ügyvéd)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Bíróság helyezze hatályon kívül a Törvényszék által a T-474/08. sz., Umbach kontra Európai Bizottság ügyben 2010. október 21-én hozott ítélet rendelkező részének 1. pontját,
            
         
               —
            
            
               a Bíróság semmisítse meg az Európai Bizottság által 2008. szeptember 2-án hozott, SG.E.3/MV/psi D(2008) 6991. sz. határozatot,
            
         
               —
            
            
               a Bíróság az Európai Bizottságot kötelezze az elsőfokú eljárás és a jogorvoslati eljárás költségeinek viselésére.
            
         
      Jogalapok és fontosabb érvek
   
   A fellebbező a fellebbezésével a Törvényszék (hetedik tanács) által a T-474/08. sz.. ügyben 2010. október 21-én hozott ítéletet kifogásolja, és a hatályon kívül helyezését kéri ezen ítéletnek, melyben megtagadták vele szemben egy őt érintő TACIS-szerződés bizonyos irataihoz való teljes körű hozzáférést.
   A fellebbező abból indul ki, hogy az őt érintő iratokhoz már az elsődleges jogból — különösen az Alapjogi Charta 41. cikke (2) bekezdésének b) pontjából — eredő kötelezettségek alapján is közvetlen hozzáférést kellene biztosítani, különösen akkor, ha az Európai Bizottság egy tagállami bíróság előtt a fellebbező fizetésre kötelezését kéri, és a fellebbezőnek az ezen eljárásban való védekezéshez szüksége van az Európai Bizottság irataihoz és dokumentumaihoz való hozzáférésre.
   Az Európai Bizottság álláspontja szerint csak az 1049/2001/EK rendelet alkalmazandó, és a Bizottság e tekintetben jogosult arra, hogy csak korlátozott hozzáférést nyújtson, vagy azt megtagadja.
   A fellebbező az 1049/2001/EK rendelettel összefüggésében abból indul ki, hogy amennyiben e rendelet alkalmazandó, az Európai Bizottságnak korlátozott a mérlegelési mozgástere a fellebbező alapvető jogaira tekintettel, amelynek következtében a másodlagos jog tekintetében ugyanazt a következtetést kell levonni, mint az elsődleges jog tekintetében, az Alapjogi Charta említett rendelkezése alapján.